turjo4nis/wikipedia-bn-dump-20250701 huggingface dataset:
অপটিক স্নায়ু

অপটিক স্নায়ু এছাড়াও করোটিক স্নায়ু II বা কেবল CN II নামে পরিচিত, হচ্ছে এক জোড়া করোটিক স্নায়ু যা রেটিনা থেকে মস্তিষ্কে দর্শন অনুভূতি বহন করে। মানুষের মধ্যে, অপটিক স্নায়ু বিকাশের সপ্তম সপ্তাহে অপটিক বৃন্ত থেকে উদ্ভূত হয় এবং রেটিনার গ্যাংলিওন কোষের অ্যাক্সন ও গ্লিয়াল কোষ দ্বারা গঠিত হয়; এটি অপটিক ডিস্ক থেকে অপটিক কায়জমা পর্যন্ত প্রসারিত হয় এবং অপটিক ট্রাক্ট হিসাবে ল্যাটারাল জেনিকুলেট নিউক্লিয়াস, প্রাকটেকটাল ক্ষেত্র এবং সুপিরিয়র কলিকুলাস পর্যন্ত ব্যপ্ত থাকে।

গঠন 
অপটিক স্নায়ু বারো জোড়া করোটিক স্নায়ুর মধ্যে দ্বিতীয় জোড় হিসাবে শ্রেণীবদ্ধ করা হয়েছে। প্রকৃতপক্ষে যদিও এটি প্রান্তীয় স্নায়ুতন্ত্রের অংশ নয়, বরং কেন্দ্রীয় স্নায়ুতন্ত্রের অংশ, কারণ ভ্রুণীয় বিকাশের সময় এটি ডায়েনসেফালনের (অপটিক বৃন্ত) একটি বর্ধিত থলি থেকে উদ্ভূত হয়। এর ফলে, অপটিক স্নায়ুর তন্তুগুলো প্রান্তীয় স্নায়ুতন্ত্রের শোয়ান কোষের পরিবর্তে অলিগোডেনড্রোসাইট থেকে উৎপন্ন মাইলিন আবরণী দ্বারা আচ্ছাদিত থাকে এবং মেনিনজেসের মধ্যে আবদ্ধ অবস্থায় বিরাজ করে। গুলেন বারি সিনড্রোমের মতো প্রান্তীয় স্নায়ুরোগসমূহ অপটিক স্নায়ুকে প্রভাবিত করে না। তবে, সাধারণত অপটিক স্নায়ু বাকি এগারো জোড়া করোটিক স্নায়ুর সাথেই শ্রেণীবদ্ধ হয় এবং প্রান্তীয় স্নায়ুতন্ত্রের অংশ হিসেবে বিবেচিত হয়।

অপটিক স্নায়ু প্রান্তীয় স্নায়ুতন্ত্রের এপিনিউরিয়াম, পেরিনিউরিয়াম এবং এন্ডোনিউরিয়ামের বদলে মেনিনজেসের ( ডুরা , অ্যারাকনয়েড, এবং পায়া ম্যাটার) তিনটি স্তর দ্বারা আচ্ছাদিত থাকে। স্তন্যপায়ীদের কেন্দ্রীয় স্নায়ুতন্ত্রের তন্তুপথগুলোর (Fiber tracts) পুনরুতপাদনশীলতার ক্ষমতা প্রান্তীয় স্নায়ুতন্ত্রের গুলোর তুলনায় একেবারেই কম। তাই, বেশিরভাগ স্তন্যপায়ীদের ক্ষেত্রে অপটিক স্নায়ু ক্ষতিগ্রস্ত হলে অপরিবর্তনীয় অন্ধত্ব সৃষ্টি হয়। রেটিনা থেকে আসা তন্তুগুলো মস্তিষ্কের অপটিক স্নায়ুর মাধ্যমে মস্তিষ্কের নয়টি প্রাথমিক দর্শন নিউক্লিয়াসে চলে যায়, যা প্রাথমিক দর্শন কেন্দ্রে একটি প্রধান রিলে যোগান দেয়।

অপটিক স্নায়ু রেটিনার গ্যাংলিওন কোষের অ্যাক্সন এবং গ্লিয়াল কোষ দ্বারা গঠিত। প্রতিটি মানব অপটিক স্নায়ুতে ৭,৭০,০০০ থেকে ১৭ লাখ স্নায়ু তন্তু থাকে, যা শুধু একটিমাত্র রেটিনার গ্যাংলিওন কোষের অ্যাক্সন। ফোভিয়াতে, যা অতিরিক্ত আলো সংবেদী, এই গ্যাংলিওন কোষগুলো ৫ টির মত ফটোরিসেপ্টর কোষের সাথে সংযোগ স্থাপন করে; তবে রেটিনার অন্যান্য অংশে, তারা কয়েক হাজার ফটোরিসেপ্টর কোষের সাথে সংযুক্ত থাকতে পারে।

কাজ 
অপটিক নার্ভ উজ্জ্বলতা, রঙ এবং ছবির সঠিক বিশ্লেষণের জন্য প্রয়োজনীয় সকল প্রকার দৃষ্টিলব্ধ তথ্য মস্তিষ্কে প্রেরণ করে। এটি দুটি গুরুত্বপূর্ণ স্নায়বিক প্রতিবর্তের জন্য প্রয়োজনীয় স্নায়ু উদ্দীপনা বহন করে: আলোক প্রতিবর্ত এবং উপযোজন প্রতিবর্ত। আলোক প্রতিবর্ত দ্বারা উজ্জ্বল আলোতে পিউপিল দুটির ছোট হয়ে যাওয়াকে বোঝায়। জায়গা বদল না করে, কেবল বস্তু ও চোখের মধ্যকার দূরত্ব অপরিবর্তিত রেখেই যে কোন দূরত্বে অবস্থিত বস্তুকে সুস্পষ্টভাবে দেখার জন্য চোখে যে বিশেষ ধরনের প্রতিবর্ত ক্রিয়া সংঘটিত হয় তাকে উপযোজন প্রতিবর্ত বলে। 

অপটিক স্নায়ু রেটিনার যে জায়গা দিয়ে চোখ থেকে বের হয়ে যায়, সেখানে ফটোরিসেপ্টর কোষ না থাকার কারণে চোখের অন্ধবিন্দুটি সৃষ্টি হয়।

ক্লিনিকাল গুরুত্ব

রোগ 
অপটিক স্নায়ুর ক্ষতি সাধারণত দৃষ্টিশক্তির সম্ভাব্য এবং স্থায়ী মারাত্মক ক্ষতি ঘটায়, তেমনি একটি অস্বাভাবিক আলোক প্রতিবর্ত সৃষ্টি করে, যা স্নায়ুর ক্ষতি শনাক্তকরণের জন্য গুরুত্বপূর্ণ।

অতিরিক্ত চিত্র

আরও দেখুন 

 করোটিক স্নায়ু

তথ্যসূত্র 

করোটিক স্নায়ু
দর্শন ইন্দ্রিয়
মাইকেল ওয়াটস

মাইকেল জে. ওয়াটস যুক্তরাষ্ট্রের ক্যালিফোর্নিয়া বিশ্ববিদ্যালয়ের ভূগোলবিদ্যা ও উন্নয়ন শিক্ষা বিভাগের একজন ইমেরিটাস অধ্যাপক। তিনি উপর্যুক্ত বিশ্ববিদ্যালয়ের একজন অগ্রগামী সমালোচিত  বুদ্ধিজীবী বক্তিত্ব।

পরিচিতি 

মাইকেল জে. ওয়াটস যুক্তরাষ্ট্রের ক্যালিফোর্নিয়া বিশ্ববিদ্যালয়ের ভূগোলবিদ্যা ও উন্নয়ন শিক্ষা বিভাগের একজন ইমেরিটাস অধ্যাপক। তিনি ১৯৫১ সালে ইংল্যান্ডে জন্মগ্রহণ করেন। ২০১৬ সালে তিনি চাকরি থেকে অবসরপ্রাপ্ত হন। তিনি উক্ত বিশ্ববিদ্যালয়ের একজন অগ্রগামী সমালোচিত  বুদ্ধিজীবী বক্তিত্ব, যার কারণে তাকে  ভয়ঙ্কর প্রকৃত মন ও বুদ্ধিমান তত্ত্ববিদ বলা হয়ে থাকে।

প্রাথমিক জীবন 
মাইকেল ওয়াটস বাথ ও ব্রিস্টলের মাঝামাঝি একটি গ্রামে বেড়ে ওঠেন। তিনি ১৯৭২ সালে লন্ডন বিশ্ববিদ্যালয় কলেজ থেকে ভূগোল নিয়ে ব্যাচেলর ডিগ্রি অর্জন করেন। তারপর তিনি১৯৭৯ সালে  মিশিগান বিশ্ববিদ্যালয় থেকে ভূগোলবিদ্যায় পিএইচডি সম্পন্ন করেন।

কর্মজীবন 
ওয়াটস ১৯৭৯ সালে ইউসি বার্ক্লে’র  ভূগোলবিদ্যা অনুষদে যোগদান করেন এবং সেখানেই পুরো জীবন কাটিয়ে দেন।
তিনি ১৯৮৩ সালে নিরব হিংস্রতা: উত্তর নাইজেরিয়ায় খাদ্য, দুর্যোগ ও চাষাবাদ বইটি লিখে বিপুল জনপ্রিয়তা গড়ে তোলেন। তিনি ১৯৯৪ থেকে ২০০৪ সাল পর্যন্ত আন্তর্জাতিক শিক্ষা ইন্সটিটিউটের পরিচালক হিসেবে কাজ চালিয়ে যান। তিনি ৭৫ এরও বেশি পিএইচডি ছাত্র ও পোস্ট ডক্টোরেটদের পরিদর্শন করেন।

ওয়াট মেরি বেথকে বিয়ে করেন যিনি ইউসি সান্তা ক্রুজের অনুষদ সদস্য। যার সাথে থেকে ওয়াটস নিপীড়িত শক্তি: যুদ্ধের একটি নতুন বছরে পুঁজি ও ঘটনা বইটি লিপিবদ্ধ করেন। ২০০৭ সালের ২৫শে জুলাইয়ে নাইজেরিয়ার  পোর্ট হারকোর্টে অজ্ঞাতনামা বন্ধুকধারীর গুলিতে হাতে আঘাতপ্রাপ্ত হন।

ওয়াটস বিভিন্ন বিষয় নিয়ে আফ্রিকার উন্নয়ন করেন। ভূগোলনীতি, সামাজিক আন্দোলন ও তৈল রাজনীতি ছিল এসব উন্নয়নের বিষয়। তাঁর কাজের অনেকটাই ছিল বিতর্কিত সামাজিক বিজ্ঞানে।

পুরস্কার 
২০১৬-২০১৭, বার্লিন পুরস্কার
২০১০, কোনোভার-পোর্টার পুরস্কার
২০০৭, স্মাটস স্মৃতিচারণ বক্তা
২০০৭, রবার্ট ম্যাক. নেটিং পুরস্কার
১৯৯৪, একান্ত গবেষণা পুরস্কার
১৯৮৪, একান্ত শিক্ষা পুরস্কার
২০২০, আজীবন ভূগোলবিদদের মার্কিন সংঘ পুরস্কার
২০০৪, ভিক্টোরিয়া পদক
২০০৩, গুগেইনহেইম সংঘ
১৯৯৭-১৯৯৮, আচার্যের অধ্যাপকতা

বই 
রাজন, র., এ. রোমিরো, ওয়াটস, এমজে(eds.). ২০১৬.পরিবেশগত চিন্তার বংশতালিকা: ক্ল্যারেন্স গ্লাকেনের হৃত কর্ম
জন্সটন আরজে, ডি গ্রেগরি, জি প্রাট, এমজে ওয়াট,ডিএম স্মিথ. (eds) ২০০০. মানব ভূগোলবিদ্যার অভিধান
প্রেড, এ ,ওয়াটস, এমজে(eds.) আধুনিকতার পুনঃকর্ম: মূলধন ও সাঙ্কেতিক অতৃপ্তি
ওয়াটস, এমজে ১৯৮৭ (ed.). নাইজেরিয়ায় রাষ্ট্র, তৈল ও কৃষিকাজ
ওয়াটস, এমজে. ১৯৮৩. নিরব হিংস্রতা: উত্তর নাইজেরিয়ায় খাদ্য, দুর্যোগ ও চাষাবাদ
পীট আর, রবিনস পি ও  এমজে ওয়াটস (eds.). ২০১১. বৈশ্বিক রাজনৈতিক বাস্তুবিদ্যা
পীট, আর & ওয়াটস, এমজে (eds). ২০০৪. স্বাধীনতা বাস্তুবিদ্যা
ওয়াটস এম.জে. ২০০০. হেটনার বক্তব্যসমূহ: হিংস্রতার ভূগোলবিদ্যা
পি.ডি. লিটল ও  এম.জে. ওয়াটস (eds.) ১৯৯৪. চুক্তিতে বসবাস: আফ্রিকার নিম্ন-সাহারায় চুক্তি খামার ও কৃষি সংক্রান্ত পরিবর্তন

তথ্যসূত্র 

জীবিত ব্যক্তি
১৯৫১-এ জন্ম
ব্রিটিশ ভূগোলবিদ
ইংরেজ ভূবিদ
মার্কিন যুক্তরাষ্ট্রে ব্রিটিশ অভিবাসী
ক্যালিফোর্নিয়া বিশ্ববিদ্যালয়, বার্কলির শিক্ষক
ইউনিভার্সিটি কলেজ লন্ডনের প্রাক্তন শিক্ষার্থী
মিশিগান বিশ্ববিদ্যালয়ের প্রাক্তন শিক্ষার্থী
মানব ভূগোলবিদ
তেল আবিব জেলা

তেল আবিব জেলা (; ) হলো ইসরায়েলের ছয়টি প্রশাসনিক জেলাগুলোর মধ্যে সবচেয়ে ক্ষুদ্রতম এবং সবচেয়ে ঘনবসতিপূর্ণ যা ১.৩৫ মিলিয়ন জনসংখ্যাবিশিষ্ট জেলার মোট জনসংখ্যার ৯৮.৯% ইহুদি এবং ১.১০% আরব (০.৭% মুসলিম, ০.৪% খ্রিস্টান) ধর্মাবলম্বী। 

তেল আবিব জেলার রাজধানী হলো তেল আবিব যা ইসরায়েলের দুটি বৃহত্তম শহরগুলির একটি এবং দেশের অর্থনৈতিক, ব্যবসা ও প্রযুক্তিগত রাজধানী। তেল আবিব জেলা এবং এর পার্শ্ববর্তী শহরগুলি দ্বারা তৈরি হওয়া মহানগর (মেট্রোপলিটন) অঞ্চলটির স্থানীয় নাম গ‌ুশ ডান।

দখলকৃত পশ্চিম তীর বা কোনও আন্তর্জাতিক সীমান্তের সাথে সংযক্ত না থাকা ছয়টি জেলার মধ্যে এটি একটি। তেল আবিব জেলা পশ্চিম দিকে কেন্দ্রীয় জেলা দ্বারা এবং উত্তর, পূর্ব ও দক্ষিণে ভূমধ্যসাগর দ্বারা বেষ্টিত। তেল আবিব জেলার জনসংখ্যার ঘনত্ব ৭,২৫৯/কিমি ২ ।

প্রশাসনিক উপ-অঞ্চল

তেল আবিব জেলার শহর ও নগরের তালিকা

আরও দেখুন 

 ইস্রায়েল জেলা 
 ইস্রায়েল শহরগুলির তালিকা

তথ্যসূত্র

বহিঃসংযোগ 

ইসরায়েলের জেলা
তেল আবিব জেলা
নিকারাগুয়ান ফুটবল ফেডারেশন

নিকারাগুয়ান ফুটবল ফেডারেশন (, ; এছাড়াও সংক্ষেপে এনএফএফ নামে পরিচিত) হচ্ছে নিকারাগুয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩১ সালে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩০ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর নিকারাগুয়ার রাজধানী মানাগুয়ায় অবস্থিত।

এই সংস্থাটি নিকারাগুয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে লিগা প্রিমেরা দে নিকারাগুয়া, নিকারাগুয়ান নারী ফুটবল চ্যাম্পিয়নশিপ এবং কোপা দে নিকারাগুয়ার মতো প্রতিযোগিতার সকল কার্যক্রম পরিচালনা করে। বর্তমানে নিকারাগুয়ান ফুটবল ফেডারেশনের সভাপতির দায়িত্ব পালন করছেন মানুয়েল কিন্তানিয়া এবং সাধারণ সম্পাদকের দায়িত্ব পালন করছেন হোসে বের্মুদেস।

কর্মকর্তা

তথ্যসূত্র

বহিঃসংযোগ
   
 ফিফা-এ নিকারাগুয়ান ফুটবল ফেডারেশন  
 কনকাকাফ-এ নিকারাগুয়ান ফুটবল ফেডারেশন 

নিকারাগুয়ান ফুটবল ফেডারেশন
১৯৩১-এ নিকারাগুয়া-এ প্রতিষ্ঠিত
১৯৩১-এ প্রতিষ্ঠিত ক্রীড়া সংস্থা
নিকারাগুয়ার ক্রীড়া নিয়ন্ত্রণ সংস্থা
নিকারাগুয়ার ফুটবল পরিচালনা পরিষদ
কনকাকাফের সদস্য
মোগলাবাজার থানা

মোগলাবাজার বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।

আয়তন 
মোগলাবাজার থানার মোট আয়তন ১১৫.৮৩ বর্গ কিলোমিটার।

প্রতিষ্ঠাকাল 
২০১১ সালের ১১ আগস্ট মোগলাবাজার থানা গঠিত হয়।

অবস্থান ও সীমানা 
সিলেট সিটি কর্পোরেশনের সর্ব-দক্ষিণে মোগলাবাজার থানার অবস্থান। এর উত্তরে দক্ষিণ সুরমা থানা; পূর্বে গোলাপগঞ্জ উপজেলা; দক্ষিণে ফেঞ্চুগঞ্জ উপজেলা, বালাগঞ্জ উপজেলা ও ওসমানীনগর উপজেলা এবং পশ্চিমে বিশ্বনাথ উপজেলা অবস্থিত।

প্রশাসনিক এলাকা 
মোগলাবাজার থানার আওতাধীন সিলেট সিটি কর্পোরেশনের এলাকাসমূহ হল:

 ২৭নং ওয়ার্ড
 ৪০নং ওয়ার্ড
 ৪১নং ওয়ার্ড
 ৪২নং ওয়ার্ড
 ৫নং লালাবাজার ইউনিয়ন
 ৬নং জালালপুর ইউনিয়ন
 ৭নং মোগলাবাজার ইউনিয়ন
 ৮নং দাউদপুর ইউনিয়ন

আরও দেখুন 
 সিলেট সিটি কর্পোরেশন
 দক্ষিণ সুরমা উপজেলা
 সিলেট জেলা

তথ্যসূত্র

বহিঃসংযোগ 
 

সিলেট সিটি কর্পোরেশনের থানা
দ্য কুলম্যান টাইমস

দ্য কুলম্যান টাইমস একটি সংবাদপত্র যা  কুলম্যান, আলাবামা থেকে প্রকাশিত হয় এবং কুলম্যান কাউন্টি, আলাবামা ভিত্তিক সংবাদ প্রচার করে। পত্রিকাটির মালিক সিএনএইচআই, এলএলসি এবং এই গ্রুপটি ১৯৯৮ সালে হলিঙ্গার গ্রুপ থেকে পত্রিকাটি কিনে নেয়।
মূলত প্রতিদিন মুদ্রিত হতো, কিন্তু ২০২০-এ কোভিড-১৯ অতিমারির ফলে বিজ্ঞাপনের রাজস্ব আয় আংশিকভাবে হ্রাস পেয়েছিল ফলে পত্রিকাটি সপ্তাহে চার দিন - মঙ্গলবার, বুধবার, বৃহস্পতিবার এবং শনিবারে প্রকাশিত হচ্ছে।

পদক

২০১৮ সেরা সংবাদপত্র প্রতিযোগিতা - আলাবামা প্রেস অ্যাসোসিয়েশন

তথ্যসূত্র

বহিঃসংযোগ 
 Cullman Times Website
 CNHI Website

আলাবামার সংবাদপত্র
মার্কিন যুক্তরাষ্ট্রের দৈনিক সংবাদপত্র
সাভানা

সাভানা হচ্ছে ঘাস-বৃক্ষ জাতীয় উদ্ভিদের মিশ্রণে তৈরি একটি বাস্তুতন্ত্র। এখানে অসংখ্য বৃক্ষ পাশাপাশি অবস্থান করে কিন্তু খুব বেশি কাছাকাছি থাকেনা। এর ফলে যে চাঁদোয়া সৃষ্টি হয় তা খুব ঘন হয় না। চাঁদোয়ার মধ্য দিয়ে পর্যাপ্ত পরিমাণে সূর্যের আলো মাটিতে পড়ে। ফলে সহজেই ঘাস জন্মাতে পারে।

সাভানাতে অনেক বৃক্ষ পাশাপাশি অবস্থান করলেও চাঁদোয়া খোলামেলা হয়। মাঝখানে ফাঁক রেখে অসংখ্য বৃক্ষের অবস্থানকেই মোটামুটি সাভানার বৈশিষ্ট্য ধরা হয়। যদিও, অনেক সাভানাতে বৃক্ষরাজির মাঝে ফাঁক এতো বেশি থাকেনা। দক্ষিণ আমেরিকার সাভানায় বৃক্ষের ঘনত্ব, গ্রীষ্মমণ্ডলীয় বনাঞ্চল থেকেও বেশি হয়।   এক্ষেত্রে বৃক্ষরাজির মাঝে ঘনত্ব থাকে প্রতি হেক্টরে ৮০০-৩৩০০। বনের সাথে লাগোয়া সাভানায় এ সংখ্যা থাকে ৮০০ থেকে ২০০০ এর মধ্যে। অন্যদিকে গুনিয়ান সাভানায় এ সংখ্যা প্রতি হেক্টরে ১২৯। রিপারিয়ান বনে প্রতি হেক্টরে ১০৩। আবার অস্ট্রেলিয়ার দক্ষিণাঞ্চলে এ সংখ্যা প্রতি হেক্টরে ১০০।

এক বছরে বৃষ্টির পরিমাণের উপর ভিত্তি করে সাভানাকে কয়েকটি ভাগে ভাগ করা যায়। পৃথিবীর ২০% অঞ্চল জুড়ে সাভানা অবস্থিত।

শব্দের উৎস 
লাতিন শব্দ জুয়ানা থেকে শব্দটি ইংরেজি ভাষায় যুক্ত হয় ১৯৫৫ সালে। তবে মনে করা হয় শব্দটি স্প্যানিশ শব্দ সাবানা থেকে এসেছে। আর সাবানা শব্দটি স্প্যানিশ ভাষায় যুক্ত হয় তাইনো ভাষা থেকে।

গঠন 

উনিশ শতকে গ্রীষ্মমণ্ডলীয় সাভানা সম্পর্কে ধারণা লাভের আগে সাভানা বলতে বুঝানো হতো ঘাস, গুল্মজাতীয় বৃক্ষসহ নানারকম উদ্ভিদের সমষ্টিকে। কোপ্পেন জলবায়ু শ্রেণীকরণের ভিত্তি ছিল গাছ কীভাবে বৃষ্টি এবং তাপমাত্রার প্রভাবে বেড়ে ওঠে তার ওপর। এর ওপর ভিত্তি করেই গ্রীষ্মমণ্ডলীয় সাভানা সম্পর্কে ধারণা লাভ করা সম্ভব হয়।

নানারকম সাভানা দেখা হলেও প্রতিটি সাভানাতে দুটি ব্যাপারে মিল লক্ষ করা যায়। সারাবছর ধরে কম বেশি বৃষ্টি হওয়া এবং গ্রীষ্মকালীন দাবানল।

হুমকিসমূহ

বৃক্ষ নিধন 
অস্ট্রেলিয়া এবং দক্ষিণ আমেরিকার সাভানার অনেক বৃক্ষ কেটে ফেলা হয়েছে। এবং এখনো কাটা হচ্ছে। উদাহারণস্বরূপ বলা যায়, বিগতবছরগুলোয় অস্ট্রেলিয়ায় প্রতি বছর চাষাবাদের জন্য ৪,৮০,০০০ হেক্টর সাভানার বৃক্ষ কেটে ফেলা হয়েছে। প্রায় বেশিরভাগ সাভানা অঞ্চলই নিশ্চিহ্ন হয়ে গেছে। যাও বাকি তা কাটার পরিকল্পনা লক্ষ্য করা যাচ্ছে।

অযাচিত উদ্ভিদের আগমন 
বিশ্বের বিভিন্ন সাভানাতে অযাচিত কিছু উদ্ভিদের উপস্থিতি লক্ষ্য করা গেছে। এইসকল উদ্ভিদ সাভানাগুলোর ভিত্তি এবং বৈশিষ্ট্য সম্পূর্ণরূপে বদলে দিচ্ছে।

জলবায়ু পরিবর্তন 
মানুষের মাধ্যমেই পরিবেশ দূষিত হয়। এর ফলে সৃষ্টি হয় গ্রীনহাউজ প্রতিক্রিয়া। এই গ্রীনহাউজ ইফেক্ট সাভানার গঠন এবং বৈশিষ্ট্য পরিবর্তনে যথেষ্ট ভূমিকা পালন করে।

গো-চারণ 
গবাদিপশু সাভানায় চারণ করলে তারা সেখান থেকে ঘাস খায়। এর ফলে সাভানায় পরিবর্তন ঘটে। যেমন, মাটি থেকে পানি শোষণের বেলায় সাভানায় ঘাস এবং বৃক্ষের মধ্যে প্রতিযোগিতা চলে। কিন্ত পশু যখন মাটির উপরিতলের ঘাস খেয়ে ফেলে তখন পানি নিয়ে বৃক্ষ এবং ঘাসের মধ্যে প্রতিযোগিতা কমে যায়। ফলে বৃক্ষ খুব দ্রুত বেড়ে ওঠে যা সাভানার সাম্যবস্থায় বড় রকমের প্রভাব ফেলে। গো-চারণের ফলে সাভানায় অন্যান্য উদ্ভিদ বা আগাছা বেড়ে যেতে পারে। কারণ গবাদিপশু এমন কিছু উদ্ভিদ খেয়ে ফেলে যা সেই আগাছাগুলোকে প্রাকৃতিকভাবে প্রতিহত করতো। উদাহারণস্বরুপ বলা যায়, গবাদিপশু এবং ঘোড়া প্রিকলি আকাসিয়া এবং স্টাইলো উদ্ভিদগুলোর সংখ্যা বৃদ্ধি করে। এইভাবে উদ্ভিদের বৃদ্ধি সাভানার বাস্তুতন্ত্রে প্রভাব ফেলে।

আরও দেখুন 
 স্তেপ

তথ্যসূত্র

বহিঃসংযোগ 

 The Savanna
 
 

বাস্তুতন্ত্র
তৃণভূমি
বালাগঞ্জ থানা

বালাগঞ্জ থানা বাংলাদেশের সিলেট জেলার অন্তর্গত বালাগঞ্জ উপজেলার একটি থানা।

প্রতিষ্ঠাকাল 
বৃহত্তর সিলেট জেলার বর্তমান ওসমানীনগর, বালাগঞ্জ, ফেঞ্চুগঞ্জ এবং রাজনগর উপজেলা নিয়ে ১৮৮২ খ্রিস্টাব্দে বালাগঞ্জ থানা (পুলিশ স্টেশন) গঠিত হয়। ১৯২২ খ্রিস্টাব্দে গেজেট নোটিফিকেশন নং ১৭৬ তাং ১০/০১/১৯২২ মূলে বর্তমান বালাগঞ্জ উপজেলা এলাকা নিয়ে বালাগঞ্জ থানা পূণর্গঠিত হয়।

প্রশাসনিক এলাকাসমূহ 
বালাগঞ্জ উপজেলার ৬টি ইউনিয়নের প্রশাসনিক কার্যক্রম বালাগঞ্জ থানার আওতাধীন।

ইউনিয়নসমূহ:
 ১নং পূর্ব পৈলনপুর
 ২নং বোয়ালজুড়
 ৩নং দেওয়ানবাজার
 ৪নং পশ্চিম গৌরীপুর
 ৫নং বালাগঞ্জ
 ৬নং পূর্ব গৌরীপুর

আরও দেখুন 
 বালাগঞ্জ উপজেলা
 সিলেট জেলা

তথ্যসূত্র

বহিঃসংযোগ 

সিলেট জেলার থানা
বালাগঞ্জ উপজেলা
লিয়াকত আলী (ক্রিকেটার)

লিয়াকত আলী খান (; জন্ম: ২১ মে, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, করাচি, পাকিস্তান ইন্টারন্যাশনাল এয়ারলাইন্স ও সিন্ধু দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন লিয়াকত আলী।

খেলোয়াড়ী জীবন 
১৯৭০-৭১ মৌসুম থেকে ১৯৯০-৯১ মৌসুম পর্যন্ত লিয়াকত আলী’র প্রথম-শ্রেণীর খেলোয়াড়ী জীবন চলমান ছিল। সবমিলিয়ে ১৭৩টি প্রথম-শ্রেণীর খেলায় অংশ নেন ও ৪৮৯ উইকেট দখল করেছিলেন।

সমগ্র খেলোয়াড়ী জীবনে পাঁচটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন লিয়াকত আলী। ১ মার্চ, ১৯৭৫ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ জুন, ১৯৭৮ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

তথ্যসূত্র

আরও দেখুন 
 শফিক আহমেদ
 আগা সাদাত আলী
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৫৫-এ জন্ম
জীবিত ব্যক্তি
করাচির ক্রিকেটার
করাচি থেকে আগত ক্রিকেটার
করাচি গ্রীনসের ক্রিকেটার
করাচি ব্লুজের ক্রিকেটার
করাচি হোয়াইটসের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
হাবিব ব্যাংক লিমিটেডের ক্রিকেটার
সিন্ধুর ক্রিকেটার
সিন্ধু এ-এর ক্রিকেটার
সিন্দুরমতি তীর্থধাম

সিন্দুরমতি তীর্থধাম বাংলাদেশের কুড়িগ্রাম ও লালমনিরহাট জেলার সীমান্তে সিন্দুরমতি মৌজায় অবস্থিত একটি পবিত্র হিন্দু তীর্থস্থান। এটি সিন্দুরমতির দিঘি কেন্দ্র করে প্রতিষ্ঠিত । চৈত্র মাসের রাম নবমীর তিথিতে এখানে বিশাল মেলা বসে। সেদিন তীর্থযাত্রীরা এই ঐতিহাসিক দিঘিতে পুণ্যস্নান করে। ১৯৭৫ এ সরকারি উদ্যোগে এই দিঘি সংস্কারের সময় প্রাচীন কালের অনেক মুদ্রা ও মূর্তি পাওয়া যায় যা বর্তমানে জাতীয় যাদুঘরে সংরক্ষিত আছে।

ইতিহাস ও নামকরণ
কথিত আছে জনৈক হিন্দু জমিদার রাজ নারায়ন চক্রবর্তী সন্তান লাভের বাসনায় এই দিঘিটি খনন করেন। তার দুটি কণ্যা সন্তান হলে নাম রাখেন সিন্দুর ও মতি । কিন্তু খনন কাজ সম্পূর্ণ হওয়ার পর দেখা যায় জল উঠছে না। স্বপ্নাদেশ প্রাপ্ত হয়ে জমিদার রাম নবমীর দিনে পূজার আয়োজন করেন। পূজার আয়োজন করা হয় দিঘির ঠিক মাঝখানে। তার দুই মেয়ে সিন্দুর ও মতি সেখানে অবস্থান করছিল। পূজা সমাপ্ত হওয়ার আগেই হঠাৎ প্রবল বেগে জল উঠা শুরু হয় । সকলেই পাড়ে উঠলেও সিন্দুর ও মতি অথৈ জলে তলিয়ে যায় এবং দেবত্ব প্রাপ্ত হয়ে অমরত্ব লাভ করেছে। সেই থেকে এর নাম হয় সিন্দুরমতি।

মন্দির 
সিন্দুরমতি দিঘিতে প্রতিষ্ঠিত মন্দির: 
 দুর্গা মন্দির
 কৃষ্ণ মন্দির
 বিষ্ণু মন্দির
 রাম মন্দির (নির্মানাধীন)
 কালী মন্দির
 সিন্দুর-মতি মন্দির
 শিব মন্দির
 কার্তিক মন্দির
 গণেশ মন্দির (নির্মানাধীন)
 বিশ্বকর্মা মন্দির (নির্মানাধীন)
 বৃদ্ধেশ্বরী মন্দির 
 সিন্দুরমতি পুকুরপাড় মহাশ্মশান

সিন্দুরমতি মেলা

প্রতি বছর চৈত্র মাসের রাম নবমী তিথিতে পুকুরটিতে বিরাট মেলা, পুণ্যস্নান ও অন্যান্য পূজা অর্চনা হয়ে থাকে। এই উপলক্ষে বাংলাদেশের বিভিন্ন অঞ্চল থেকে উল্লেখযোগ্য সংখ্যক হিন্দু পূণ্যার্থীর আগমনে এলাকাটি জাঁকজমকপূর্ণ হয়ে উঠে। পার্শ্ববর্তী দেশ ভারত থেকেও অনেক ভক্ত এই মেলায় যোগ দেয়।

অন্যান্য 
প্রতিবছর কার্তিক মাসের সমাপ্তি দিবসে প্রাচীন ও ঐতিহ্যবাহী এই সিন্দুরমতির স্নান ঘাটে পুণ্য কার্তিক দীপোৎসব অনুষ্ঠিত হয়। এখানে একটি বৈদিক গ্রন্থাগার ও রয়েছে।

চিত্রসম্ভর

আরো পড়ুন 
 কুম্ভমেলা, বিশ্বের বৃহত্তম শান্তিপূর্ণ সমাবেশ
 চিলমারীর অষ্টমীর স্নান ও মেলা
 লাঙ্গলবন্দ
 কোটেশ্বর শিব মন্দির

তথ্যসূত্র

বহিঃসংযোগ 

দুর্গা মন্দির
বিষ্ণু মন্দির
কৃষ্ণ মন্দির
রাম মন্দির
কালী মন্দির
কুড়িগ্রাম জেলার হিন্দু মন্দির
লালমনিরহাট জেলার হিন্দু মন্দির
বাংলাদেশের দর্শনীয় স্থান
বাংলাদেশের হিন্দু তীর্থস্থান
বাংলাদেশের জলাশয়
রংপুর বিভাগের প্রত্নতাত্ত্বিক স্থাপনা
অলফ্যাক্টরি স্নায়ু

অলফ্যাক্টরি স্নায়ু সাধারণত প্রথম করোটিক স্নায়ু বা কেবল CN I হিসেবে বিবেচিত হয়, যাতে ঘ্রাণ বাহী সংবেদী স্নায়ুতন্তু থাকে।      

অলফ্যাক্টরি রিসেপ্টর নিউরনের অন্তর্বাহী স্নায়ু তন্তু গন্ধ সংক্রান্ত স্নায়ু উদ্দীপনা কেন্দ্রীয় স্নায়ুতন্ত্রে ( ঘ্রাণ ) বহন করে। ভ্রূণীয় অনুনাসিক প্ল্যাকোড থেকে উদ্ভূত এই অলফ্যাক্টরি স্নায়ুটি অন্যান্য করোটিক স্নায়ুগুলোর তুলনায় কিছুটা ব্যতিক্রমধর্মী, কারণ এটি ক্ষতিগ্রস্ত হলে কিছুটা পুনরুৎপাদিত হতে সক্ষম। অলফ্যাক্টরি স্নায়ু একটি সংবেদী স্নায়ু এবং নাসা গহ্বরের উপরের অংশে অলফ্যাক্টরি মিউকোসা থেকে উৎপন্ন হয়। অলফ্যাক্টরি মিউকোসা থেকে, স্নায়ুটি (আসলে অনেকগুলো ছোট ছোট স্নায়ুগুচ্ছ) এথময়েড অস্থির ক্রিব্রিফর্ম প্লেট অতিক্রম করে মস্তিষ্কের পৃষ্ঠে পৌঁছায়। এখানে স্নায়ুগুচ্ছ অলফ্যাক্টরি বাল্বের মধ্যে প্রবেশ করে এবং সেখানে সাইনাপস গঠন করে; বাল্বগুলো থেকে (প্রতি দিকে একটি) ঘ্রাণ সংক্রান্ত তথ্য অলফ্যাক্টরি ট্রাক্টের মাধ্যমে মস্তিস্কে সঞ্চারিত হয়। অলফ্যাক্টরি স্নায়ুগুচ্ছ মৃতদেহের মস্তিষ্কে দৃশ্যমান হয় না কারণ সেগুলো অপসারণের পরে বিচ্ছিন্ন হয়ে যায়।

গঠন 
অলফ্যাক্টরি স্নায়ুর বিশেষায়িত অলফ্যাক্টরি রিসেপ্টর নিউরনগুলো নাসা গহ্বরের উপরের অংশের অলফ্যাক্টরি মিউকোসাতে অবস্থিত। অলফ্যাক্টরি এপিথেলিয়াম থেকে অলফ্যাক্টরি বাল্ব পর্যন্ত প্রসারিত বহুসংখ্যক সংবেদী স্নায়ু তন্তু নিয়ে অলফ্যাক্টরি স্নায়ু গঠিত হয়, ক্রিব্রিফর্ম প্লেটের অনেকগুলো ছিদ্রের মধ্য দিয়ে প্রবাহিত হয়, এথময়েড অস্থির একটি চালনি সদৃশ কাঠামো।

কাজ 
অলফ্যাক্টরি রিসেপ্টর নিউরনের অন্তর্বাহী স্নায়ু তন্তু গন্ধ সংক্রান্ত স্নায়ু উদ্দীপনা কেন্দ্রীয় স্নায়ুতন্ত্রে (ঘ্রাণশক্তি) বহন করে।

ক্লিনিকাল গুরুত্ব

পরীক্ষা 
এই স্নায়ুর ক্ষতি হলে হালকা সমস্যা কিংবা পুরপুরি ঘ্রাণহানি হয়ে যেতে পারে। অলফ্যাক্টরি স্নায়ুর কার্যকারিতা খুব সহজেই পরীক্ষা করা যায়। এর জন্য প্রয়োজন শুধু প্রতিটি নাসারন্ধ্রের সামনে তীব্র কটু গন্ধযুক্ত কোন কিছু শুঁকানো। যদি গন্ধ টের পাওয়া যায়, তবে ধরে নেওয়া যেতে পারে যে স্নায়ুগুলো ঠিক আছে। অন্যদিকে, গন্ধ টের না পাওয়ার বেশ কয়েকটি কারণের মধ্যে কেবল একটি কারণ হচ্ছে স্নায়ুটির কার্যকারিতা নষ্ট হয়ে যাওয়া। বর্তমানে বাজারে অলফ্যাক্টরি টেস্টিং প্যাকেট পাওয়া যায়, যাতে তীব্র গন্ধ মেশানো কার্ড থাকে এবং প্রত্যেকটি গন্ধের প্রতি রোগীর প্রতিক্রিয়া ঠিকঠাকভাবে নির্ধারণ করা যায়।

ক্ষয়ক্ষতি 
অলফ্যাক্টরি স্নায়ুর ক্ষত হতে পারে ভোঁতা কোন কিছু দিয়ে আঘাত পাওয়ার ফলে, যেমন ঘাত-প্রতিঘাত আঘাত (Coup contrecoup injury), মেনিনজাইটিস এবং মস্তিষ্কের ফ্রন্টাল লোবের টিউমারের কারণে। এসবের কারণে প্রায়শই স্বাদ এবং গন্ধের হ্রাস পায়। অলফ্যাক্টরি স্নায়ুর ক্ষতগুলি অনুনাসিক এপিথিলিয়ামের ব্যথা অনুভবের ক্ষমতা হ্রাস করে না। এর কারণ হল অনুনাসিক এপিথেলিয়াম থেকে ব্যথা অলফ্যাক্টরি নার্ভ দিয়ে কেন্দ্রীয় স্নায়ুতন্ত্রে বাহিত হয় না- বরং ট্রাইজেমিনাল স্নায়ু দ্বারা কেন্দ্রীয় স্নায়ুতন্ত্রে বাহিত হয়।

অতিরিক্ত চিত্র

মন্তব্য

বহিঃসংযোগ 

 
 cranialnerves at The Anatomy Lesson by Wesley Norman (Georgetown University) (I)

করোটিক স্নায়ু
ঢাকা টুপি

ঢাকা টুপি () বা নেপালী টুপি ঢাকাই কাপড়ের তৈরি এক ধরনের টুপি, যা নেপালে বেশ জনপ্রিয়। এটি নেপালের একটি ঐতিহ্যবাহী পোশাক।

ঢাকা টুপি 

ঢাকা টুপির শাব্দিক অর্থ হল ঢাকাই কাপড়ের তৈরি শিরাবরণ। এগুলো ঢাকা থেকে আমদানি করা ঢাকাই কাপড় নামক একধরনের সুতি কাপড় দ্বারা তৈরি করা হত।

ঢাকা টুপি ছিল নেপালি জাতীয় পোশাকের একটি অংশ এবং নেপালি জাতীয়তার প্রতীক। রাজা মহেন্দ্রর শাসনামলে (অর্থাৎ, ১৯৫৫ থেকে ১৯৭২ সালের মধ্যে) এটি জনপ্রিয় হয়ে ওঠে। এসময় পাসপোর্ট ও অন্যান্য সরকারি কাজে ঢাকা টুপি পরিহিত ছবি ব্যবহার করা বাধ্যতামূলক করা হয়। দশৈং (বিজয়া দশমী) এবং তিহার (দীপাবলী) উৎসবে এ টুপি উপহার দেওয়ার রীতি প্রচলিত আছে। সরকারি কর্মকর্তাগণ জাতীয় পোশাকের অংশ হিসেবে এটি পরিধান করে থাকেন। রাজা মহেন্দ্রর আমলে সিংহ দরবারের কাছে ঢাকা টুপি ভাড়া দেওয়া হত।

নেপালি সংস্কৃতিতে ঢাকার পোশাকের প্রভাব না থাকলেও ঢাকা টুপি নেপালী সমাজ ও সংস্কৃতির এক অবিচ্ছেদ্য অংশ হয়ে উঠেছে। বর্তমানে অনেক নেপালী নিয়মিত এ টুপি পরিধান করেন, আবার অনেকে শুধু বিশেষ সাংস্কৃতিক অনুষ্ঠানেই এটি ব্যবহার করেন।

তথ্যসূত্র

বহিঃসংযোগ 
 
 
 Lionel Messi wears a Dhaka topi, Huffington Post

টুপি
পোশাক
নেপালি পোশাক
নেপালের সংস্কৃতি
হ্যাট
নেপালি সমাজ
ফেঞ্চুগঞ্জ থানা

ফেঞ্চুগঞ্জ থানা বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি থানা।

প্রতিষ্ঠাকাল 
১৯২২ সালের ১০ জানুয়ারি তিনটি ইউনিয়ন নিয়ে ফেঞ্চুগঞ্জ থানা প্রতিষ্ঠিত হয়।

প্রশাসনিক এলাকাসমূহ 
ফেঞ্চুগঞ্জ উপজেলার ৫টি ইউনিয়নের প্রশাসনিক কার্যক্রম ফেঞ্চুগঞ্জ থানার আওতাধীন।

ইউনিয়নসমূহ:
 ১নং ফেঞ্চুগঞ্জ
 ২নং মাইজগাঁও
 ৩নং ঘিলাছড়া
 ৪নং উত্তর কুশিয়ারা
 ৫নং উত্তর ফেঞ্চুগঞ্জ

আরও দেখুন 
 ফেঞ্চুগঞ্জ উপজেলা
 সিলেট জেলা

তথ্যসূত্র

বহিঃসংযোগ 

সিলেট জেলার থানা
ফেঞ্চুগঞ্জ উপজেলা
লায়ন্স স্কুল এন্ড কলেজ, সৈয়দপুর

লায়ন্স স্কুল এন্ড কলেজ, সৈয়দপুর নীলফামারীর সৈয়দপুরে অবস্থিত। এটি একটি বেসরকারি শিক্ষাপ্রতিষ্ঠান। সৈয়দপুরের স্বনামধন্য শিক্ষাপ্রতিষ্ঠানের মধ্যে এটি একটি। দিনাজপুর শিক্ষাবোর্ডের অধীন এই প্রতিষ্ঠানে মাধ্যমিক  শিক্ষা কার্যক্রম চালু রয়েছে।

ইতিহাস 
২০০১ সালে এই প্রতিষ্ঠানটি প্রতিষ্ঠিত হয়। প্রতিষ্ঠার শুরু থেকে প্লে থেকে দশম শ্রেনী পর্যন্ত পাঠ্যেক্রম চালু করা হয়। পরে তা উচ্চমাধ্যমিককে পরিবর্তন করা হয়। লায়ন্স স্কুল এন্ড কলেজ,সৈয়দপুর শিক্ষা, সহ-পাঠ্যক্রম কার্যক্রম, গবেষণা এবং বৃত্তিবৃদ্ধির মাধ্যমে সম্প্রদায়গুলোকে বৌদ্ধিক, সামাজিক, সাংস্কৃতিক এবং অর্থনৈতিক সুবিধা প্রদান করতে প্রতিশ্রুতিবদ্ধ। আমাদের স্কুল ও কলেজ বাংলাদেশের জাতীয় শিক্ষাব্যবস্থায় বিশ্বমানের শিক্ষা এবং গবেষণা সরবরাহ করছে। প্রতিষ্ঠাকালে  ছাত্র এবং শিক্ষক সংখ্যা ছিলো যথাক্রামে ৫০০ এবং ৬০ জন।

ক্যাম্পাসের বর্ণনা 
এর অবস্থান সৈয়দপুর ক্যান্টমেন্ট সড়কের উত্তর পাশে এবং সৈয়দপুর শহরে অবস্থিত।

অবকাঠামো 
এ প্রতিষ্ঠানে রয়েছে উন্নত ও আধুনিক অবকাঠামোগত সুবিধাদি। প্রতিষ্ঠানের ছয়টি   ভবন রয়েছে। ছয়টির মধ্যে একটি  ভবনে  রয়েছে স্কুল লাইব্রেরি এবং পদার্থ, রসায়ন, জীববিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার

তথ্যসূত্র

২০০১-এ প্রতিষ্ঠিত শিক্ষাপ্রতিষ্ঠান
২০০১-এ বাংলাদেশে প্রতিষ্ঠিত
নীলফামারী জেলার বিদ্যালয়
নীলফামারী জেলার মহাবিদ্যালয়
আবদুল আজিজ খন্দকার

আবদুল আজিজ খন্দকার (১৯২৩–১৯৯১) বাংলাদেশের পটুয়াখালী জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৬ আসনের সংসদ সদস্য ছিলেন।

প্রাথমিক জীবন 
আবদুল আজিজ খন্দকার ১৯২৩ সালে পটুয়াখালীর বাউফলের বেলিতলা গ্রামে জন্মগ্রহণ করেন। তার পিতা মোবারক আলী খন্দকার। তিনি বাউফল বীরপাশা স্কুল থেকে মেট্রিকুলেশন এবং বরিশাল বিএম কলেজ থেকে ১৯৪৬ সালে বিএসসি পাস করেন। ১৯৫৪ সালে এলএলবি ডিগ্রী করেন তিনি।

তার ছেলে খোন্দকার শামসুল হক রেজা সুপ্রিম কোর্টের আইনজীবী ও কেন্দ্রীয় কৃষক লীগের সাধারণ সম্পাদক।

রাজনৈতিক জীবন 
আবদুল আজিজ খন্দকার আইনজীবী ও মুক্তিযুদ্ধের সংগঠক ছিলেন। তিনি পটুয়াখালী আওয়ামী লীগের সাধারণ সম্পাদক ছিলেন। কর্ম জীবনের শুরুতে সরকারি চাকরি করতেন। ১৯৬২ সালে সরকারি চাকরি ছেড়ে পটুয়াখালীতে আইন ব্যবসা শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে তিনি মুক্তিযুদ্ধে নেতৃত্ব দেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৬ আসন থেকে সংসদ সদস্য নির্বাচিত হন।

মৃত্যু 
আবদুল আজিজ খন্দকার ১৯৯১ সালে মৃত্যুবরণ করেন।

তথ্যসূত্র 

১৯২৩-এ জন্ম
১৯৯১-এ মৃত্যু
পটুয়াখালী জেলার রাজনীতিবিদ
পটুয়াখালী জেলার আইনজীবী
সরকারি ব্রজমোহন কলেজ, বরিশালের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
বাউফল উপজেলা